kardosdrur/scandi-wiki huggingface dataset:
Respiratorisk syncytialvirus

Respiratorisk syncytialvirus (forkortet RS-virus og RSV) er en virus i virusfamilien Paramyxoviridae som kan give luftvejssygdomme.

Virusen 
RS-virus tilhører virusfamilien Paramyxoviridae. Virusen er en kappeklædt, non-segmenteret, negativ-rettet RNA-virus. Den inddeles i to typer kaldet A og B som igen inddeles i en række undertyper.

Sygdommen 
Infektion med RS-virus er en almindeligt forekommende vintersygdom i perioden fra december til marts, hvor den ofte forekommer samtidig med influenza. Oftest fås milde forkølelseslignende symptomer som varer 1-2 uger, men nogle gange er forløbet mere alvorligt. Spædbørn, ældre og immunsvækkede personer er især i risiko. Infektionen kan føre til akut bronkitis og bronkiolitis hos børn. Sygdommen begynder hos børn med nysen, løbende næse og feber. Dernæst kan der komme hoste og vejrtrækningsbesvær hvilket kan føre til blåfarvning på grund af iltmangel.

RS-virus smitter gennem luften fra væskedråber fra hosten og nysen. Virusen kan overføres mellem mennesker tæt på hinanden eller via overflader på for eksempel på dørhåndtag, telefoner, tastaturer og legetøj som man rører ved. Inkubationstiden er normalt fra 2 til 8 dage. Dødeligheden er lille. Et studie blandt børn under 5 år i Danmark for perioden 2010-2015 viste en dødelighed på 0,04 %.

Infektion med RS-virus giver kun kortvarig immunitet, og immuniteten gælder kun for den type RS-virus (A eller B) som man er smittet med. Der er ingen vacciner mod sygdommen.

Epidemien i september 2021 

I september 2021 var der en epidemi med RS-virus i Danmark som var usædvanlig ved være så tidligt på efteråret. Epidemien var også usædvanlig ved at ramme mange børn op til 4-års alderen, hvor oftest kun spædbørn indtil 1½ år rammes. Epidemier begyndte i juni og juli og tiltog stærkt i september med over 1000 testet positive for RS-virus om ugen, hvilket er 3-4 gange højere end for normalt i vintersæsonen. Der var også tilsvarende epidemier i en række andre lande. Statens Serum Institut mener at epidemien skyldtes at befolkningen ikke blev eksponeret for RS-virus i vinteren 2020-2021 på grund af restriktionerne som blev indført i forbindelse med COVID-19-pandemien i Danmark, og derfor på det tidspunkt havde meget lille immunitet overfor RS-virus.

Se også 

 RNA-vaccine

Referencer  

Luftvejssygdomme
Virussygdomme
Vira
Esben Kjær

Esben Kjær en en dansk radiovært, redaktør, korrespondent, embedsmand, forfatter og foredragsholder.
Han var vært på det ugentlige radioprogram Bagklog på P1.

Kjær har en uddannelse som cand.scient.pol. samt en MA i journalistik.
Før sin journalistiske karriere var han ansat som fuldmægtig i Finansministeriet og stagiaire i EU-kommissionen i Bruxelles.

Som forfatter har Kjær udgivet "Min usynlige søn" i 2016 og "Døden – en overlevelsesguide" i 2019.
Sammen med Kirsten Stendevad udgav han "Den nye Karrierefar" i 2005.
Derudover har han leveret bidrag til "Giv sorgen ord. Sorgkultur i forandring".

Bibliografi

Henvisninger 

Radioværter fra Danmark
Faglitterære forfattere fra Danmark
RSV

RSV kan bl.a. henvise til:
 Respiratorisk syncytialvirus (RS-virus) – virus som kan give luftvejssygdomme
Bagklog på P1

Bagklog på P1 var et dansk radioprogram der i en årrække blev sendt live på DR P1 om lørdagen fra klokken ti til tolv.
Programmets vært var Esben Kjær, der havde en ugentlig skiftende gæstevært i studiet.
I programmet diskuteredes ugens nyheder, der ofte kommenteredes satirisk.

Blandt gæsteværtene var blandt mange andre Martin Lidegaard, Lone Dybkjær, Pernille Vermund og Pernille Skipper.
I efteråret 2021 vikarierede Julie Toft for Esben Kjær.

I 2020 var det normale lytterantal på 200.000.
Henrik Palles mening om programmet der kom til udtryk i en klumme i Politiken blev opsummeret til at programmet var "tåkrummende og rent ud sagt pisseirriterende. Men også underholdende og provokerende" og Palle blev citeret med at "Esben Kjær er fræk som en slagterhund og har selvtillid som en strandløve".
Deroverfor har Thomas Bredsdorff kaldt det sit yndlingsprogram.
Kurt Strand anså det "som en institution i æteren hver lørdag", men mente at det fungerede bedst når gæsteværten kunne levere modspil til Esben Kjærs "hurtige og nogle gange letkøbte, dumsmarte bemærkninger."

Eksterne henvisninger 
 Bagklog på P1, hjemmeside hos DR.

Henvisninger 

Radioprogrammer fra Danmarks Radio
Kantet kohvede

Kantet kohvede (Melampyrum cristatum) er en enårig blomst i Gyvelkvæler-familien.
Den er 10-40 cm høj og blomstrer juni til august. Dens naturlige udbredelse er fra Europa i vest til Sibirien i Centralasien mod øst. Bestanden for kantet kohvede i Danmark er i tilbagegang, og den er regnet som en truet art på den danske rødliste.

Kilder og henvisninger
Rumour Has It (Adele-sang)

"Rumour Has It" er en single af den britiske kunstner og sangskriver Adele og var den sidste single sammen med "Turning Tables" fra hendes andet studiealbum, 21. 

Sangen blev skrevet af Adele og Ryan Tedder, mens produktionen blev udført af Tedder. Adele har sagt, at sangen ikke var inspireret af sociale medier, men at den var rettet mod hendes venner, der troede på ting, de havde hørt om hende. Det var den fjerde single fra 21 i USA.

Eksterne henvisninger 
 Adele official website
 

Singler fra 2011
Adele-sange
Dikti

Dikti eller Dicte () (også Lasithiotika Ori;  "Lasithianske Bjerge"; i oldtiden, Aigaion oros ( ) eller ) er en bjergkæde på den østlige del af øen Kreta i den regionale enhed Lasithi. Mod vest strækker den sig til den regionale enhed i Heraklion. Ifølge nogle versioner af græsk mytologi voksede Zeus op på dette bjerg i en hule kaldet Dictaeon Antron (Psychro-grotten). Nord for hovedmassivet ligger Lasithi-plateauet. Bjergkædernes topologi er rig på plateauer (Lasithi, Katharo, Omalos Viannou, Limnakaro ), dale og sekundære toppe. Nogle vigtige toppe er Spathi 2.148 moh. (det højeste punkt), Afentis Christos/Psari Madara 2.141 moh., Lazaros 2.085 moh. Madara 1783 moh. Skafidaras 1673 moh. Katharo Tsivi 1.665 moh. Sarakino 1.588 moh. Afentis 1.571 moh. Selena 1.559 moh. Varsami 1.545 moh. Toumpa Moutso 1.489 moh. Mahairas 1.487 moh. Virgiomeno Oros 1414 moh. Hovedmassivet danner en hestesko omkring Selakano-dalen. Store dele af bjergområdet, herunder Selakano-dalen, er skovklædt med fyrretræer (calabrisk fyr), kermeseg), cypresser, steneg og kretensisk ahorn (Acer sempervirens). De frugtbare dale og plateauer i Dikti/Dicte er af væsentlig betydning i den lokale økonomi.

Det dominerende træk ved Dikti er Lasithi-plateauet, det største plateau på Kreta.

Galleri

Referencer 
 
 Græsk bjergflora 

Steder i græsk mytologi
Kreta
Bjerge i Grækenland
Martin Svaneborg

Martin Svaneborg er en dansk sanger og skuespiller, født 9. april 1976 og opvokset i Lejre. Martin Svaneborg startede sin uddannelse som klassisk sanger ved MGK i Ishøj. Herefter blev han uddannet som musicalkunster ved Performing Arts School i Göteborg.

Han havde sin professionelle debut i musicallen Cabaret på Fredericia Teater i 2002 i rollen som konferencier (Emcee)

I de senere år har han primært arbejdet som skuespiller, blandt andet i tv-serien Sommerdahl på TV2 Charlie, og som forfatter hvor han har udgivet to bøger. En non-fiction bog om Public Speaking, der hedder Trinity - The lost secrets of public Speaking, and why we talk at all, og senest hans debutroman, A Moment Of Faith.

Eksterne henvisninger 
 

Skuespillere fra Danmark
Marius Cozmiuc

Marius Vasile Cozmiuc (født 7. september 1992) er en rumænsk roer, som specialiserer sig i firer uden styrmand.

Under sommer-OL 2012 i London repræsentererede han Rumænien, hvor han blev nummer 12.

Han repræsentererede Rumænien under sommer-OL 2016 i Rio de Janeiro, hvor han blev slået ud i opsamlingsheatet i firer uden styrmand.

Han vandt en sølvmedalje i toer uden styrmand under sommer-OL 2020 i Tokyo.

Han blev gift med den olympiske roer Ionela-Livia Cozmiuc i 2017.

Referencer

Eksterne henvisninger 
 

Roere fra Rumænien
Olympiske medaljevindere i roning
Olympiske sølvmedaljevindere fra Rumænien
Medaljevindere ved sommer-OL 2020
Deltagere for Rumænien ved sommer-OL 2020
Skovkohvede

Skovkohvede eller Skov-kohvede (Melampyrum sylvaticum) er en 10-30 centimeter høj enårig urt af slægten kohvede (Melampyrum) og en halvsnylter. Den blomstrer fra juni til august.

Egenskaber 
Skovkohveden ligner almindelig kohvede og kan let forveksles med den. Blomsterne af skovkohvede er imidlertid betydeligt kortere, kun 6 til 9 millimeter, hvorimod blomster af den almindelige kohvede er 12 til 20 millimeter. Blomsten er også mere kompakt, rørformet og buet, mens den forlænges i den almindelige kohvede. Mens blomstens hals er åben, i den almindelige kohvede er den næsten lukket på skovkohvede. Farven på blomsterne er mørk til rødlig gul, mens den almindelige kohvede er hvidlig til gyldengul.

Udbredelse 
Skovkohveden er særlig udbredt i Skandinavien og det nordøstlige Europa, ellers i de højere bjerge i Europa. Også i Tyskland er den stort set begrænset til Alperne og højere lave bjergkæder. I Danmark findes den i lyse skove i Himmerland og Vendsyssel, på Nordvestdjursland, Vestsjælland og Bornholm. Den er i tilbagegang, og er regnet som en truet art på den danske rødliste

Kilder og henvisninger 

 Fordeling på den nordlige halvkugle ifølge Hultén
 Thomas Meyer: Vagtelhvededatablad med identifikationsnøgle og fotos på Flora-de: Flora von Deutschland (gammelt navn på webstedet: Blomster i Schwaben )
 

Kohvede
Marcus Selmer

Marcus Selmer (født 6. oktober 1819 i Randers ; død 18. januar 1900 i Bergen) var en dansk-norsk farmaceut og fotograf, fra 1853 bosat i Bergen. 

Selmer bestyrede i Randers fra 1842 som provisor Svaneapoteket, som Schack Lüneborg Køster ved H.C. Ørsteds mellemkomst havde opnået bevilling til og åbnet i 1832. Da det imidlertid var meningen at Køsters søn Karl Janus Adolf Køster skulle overtage apotekerbevillingen, tilegnede Selmer sig den nye daguerreotypiteknik. 1852 rejste han til Norge og praktiserede en periode som daguerreotypist i Stavanger. Året efter fortsatte han til Bergen der skulle blive hans hjemsted resten af livet.

Mens Selmer endnu virkede som provisor på Svaneapoteket i Randers, arbejdede han sammen med fotografen J.L. Ussing og 'grundlagde ... daguerreotypien i denne by'.

Som fotograf i Norge er Selmer især kendt for sine portrætter, byprospekter og folkedragtstudier der anses for at have bidraget til 'begrebet om det norske'.

Selmers fotoarkiv gik tabt efter hans død. Mange af hans billeder blev dog indsamlet, affotograferet og offentiggjort.

1862 modtog han den danske medalje Ingenio et arti og ærespriser i London 1862, Stockholm 1866, Paris 1867, København 1872 og Wien 1873. Selmer var æresmedlem av Dansk Fotografisk Forening og Société Francaise de Photographie.
Selmer blev hoffotograf 1880.

Referencer

Eksterne henvisninger
  Wikimedia Commons har flere filer relaterede til Marcus Selmer 
 Marcus Selmer i Norsk biografisk leksikon af Roger Erlandsen
  Marcus Selmer i Store norske leksikon af Roger Pihl 
 Biografiske oplysninger hos Geni.com
 Navngivne portrætter hos Oslobilder.no
 Portrætter og 'prospekter' hos Nasjonalmuseet.no (15 stk.)
 Marcus Selmer hos Marcus.uib.no (388 billeder af personer, bygninger, interiører, landskaber)
 Tre daguerreotypier hos Nb.no (Nasjonalbiblioteket) af Selmer fra 1852 og 1857

Fotografer fra Norge
Farmaceuter fra Danmark
Personer fra Randers
Personer fra Bergen
Modtagere af Ingenio et arti
Tobias Rahim

Tobias Rahim Secilmis Hasling (født 1989), også kendt som Tobias Rahim, Toby Tabu eller Grande, er en dansk-kurdisk sanger og digter.

Liv 
Han er født og opvokset i Aarhus med sin mor, men har siden boet i blandt andet Ghana og Sydamerika. Han har boet 2 år i et slumkvarter i storbyen Cali i Colombia, hvilket har haft stor indflydelse på hans musikalske udtryk.

Karriere 
Rahim var den ene halvdel af reggaeton-duoen Camilo & Grande, der udgav deres debut-EP i 2015, han gik solo i 2016.

Han udgav i 2017 den selvbetitlede solo-EP Tobias Rahim. I 2020 udgav han albummet National Romantik 2021 med numre som "Jesus", "Borderline" og "Sang til Siri".

I 2021 satte han et nøgenbillede til salg som Danmarks første NFT med titlen "Den Neo Skandinaviske Mand". Det blev solgt for 2,9 eth, der på daværende tidspunkt svarede til omkring 34.000 kr.

Han var desuden en af deltagerne i den femte sæson af TV 2s underholdningsprogram Stormester.

I 2021 udgav han singlen "Stor mand" sammen med Andreas Odbjerg. Sangen vandt prisen "P3 Lytterhittet" til P3 Guld samme år.

Han har udgivet to singler med Burhan G; "Burhan G" (Burhan G X Kidd X Tobias Rahim) og "Dans" (Burhan G X Tobias Rahim X Carl Knast).

I oktober 2022 udgav han sit tredje album "Når sjælen kaster op", hvoraf det sidste nummer Alive Alive Alive var tilbageholdt med forklaringen "udkommer hvis verden blir klar".

I november 2022 udkom også hans første digtsamling “Drømmene maler virkeligheden”, der blev udgivet af Politikens Forlag.

Diskografi

Albums 
 Tobias Rahim (EP, 2017)
 National Romantik 2021 (2020)
 Når sjælen kaster op (2022)
 ¿HAPPY ENDING? (EP, 2023)

Singler 
 "Luk Mig op" (2016)
 "Gode Tider" (2016)
 "Falder i" (2016)
 "Verden Vælter" (2019)
 "Costa Del Sol Til København" (2019)
 "Op A Væggen" (2019)
 "Dø I Norden" (feat. Suspekt) - Tobias Rahim Remix (2020)
 "Jesus" (2020)
 "Stimulanser" (2021)
 "Burhan G" (Burhan G X Kidd X Tobias Rahim) (2021)
 "Stor mand" (2021)
 "Dans (Burhan G X Tobias Rahim X Carl Knast)" (2021)
 "Rose & Torn (Floden I)" (2021)
 "Mucki Bar" (2022)
 "Når Mænd Græder" (2022)
 "Feberdrømmer Xx Dubai" (2022)
 "Bums For Eliten (feat. Artigeardit)" (2022)

 "Flyvende Faduma" (2022)
 "Toget" (2023)
 "Orange" (2023)
 "Vi 1" (2023)
 "Stor man" (2023)
 "BENZIN ILD ' GLASSKÅR" (2023)
 "DØDINDENI" (2023)
 "F'social angst" (2023)
 "$$$ lykke" (2023)

Referencer

Eksterne henvisninger 
 

Popmusikere fra Danmark
Personer fra Aarhus
Praesus

Praesus eller Praisos (), også Prasus eller Prasos (Πρᾶσος), var en græsk by på det gamle Kreta. Strabon rapporterer, at den tilhørte Eteocretes, og indeholdt templet for Zeus, for bjerget Dicte ligger på Praesus område.

Stedet blev befolket i neolitisk tid, og der er også fundet ruiner af minoiske og mykenske bosættelser. Indbyggerne i Praesus mente, at Koureterne var børn af Athena og Helios . Byen blev raseret af indbyggerne i Hierapytna i 140 fvt., I en krig, der satte Gortyn og Hierapytna mod Cnossus og dens allierede.  Praesus blev nævnt af Theophrastus i On Love : Leucocomas, den elskede af Euxinthetus, giver sin elsker opgaven at bringe sin hund tilbage fra Praesus til Gortyn. Praesus område strakte sig over øen til begge hav. Det siges at have været det eneste sted på Kreta, med undtagelse af Polichna, der ikke deltog i ekspeditionen mod Camicus på Sicilien for at hævne Minos død.

Beliggenheden af Praesus var nord for den moderne landsby Nea Praisos (tidligere Vaveli), som ligger øst for øen på halvøen Sitia . Resterne af byen er fordelt på tre bakker og omfatter en delvist bevaret mur.

Referencer 

Kreta
Katherine Waterston

Katherine Boyer Waterston (3. marts 1980, London) er en amerikansk skuespiller.

Filmografi 
 2014 - Inherent Vice
 2015 - Steve Jobs
 2016 - Fantastiske skabninger og hvor de findes
 2017 - Alien: Covenant
 2018 - Grindelwalds forbrydelser
 2018 - Mid90s
 2019 - Amundsen
 2022 - Dumbledores Hemmeligheder

Eksterne henvisninger 

 

Skuespillere fra USA
Kunstigt hjerte

Et kunstigt hjerte er en teknologisk eller biologisk enhed, der erstatter hjertet. Kunstige hjerter bruges typisk til at bygge bro mellem tiden til hjertetransplantation. Dog forekommer permanent erstatning af hjertet i tilfælde af at en hjertetransplantation er umulig. Allerede den 2. juli 1952 fik den 41-årige Henry Opitek, implementeret Dodrill-GMR-hjertemaskinen, der anses for at være det første operationelle mekaniske hjerte, blev med succes brugt under udførelse af hjertekirurgi på Harper University Hospital. Selvom andre lignende opfindelser gik forud for det kunstige hjerne, var det første kunstige hjerte, der med succes blev implanteret i et menneske, Jarvik-7 i 1982. Jarvik hjertet var designet af et team, blandt andet bestående af Willem Johan Kolff, William DeVries og Robert Jarvik. Et kunstigt hjerte adskiller sig fra en ventrikulær hjælpeanordning (VAD, engelsk ” ventricular assist device”) designet til at understøtte et svigtende hjerte. Det adskiller sig også fra en kardiopulmonal bypass -maskine, som er en ekstern enhed, der bruges til at levere funktionerne i både hjerte og lunger, kun brugt i et par timer ad gangen, oftest under hjertekirurgi.

Noter 

Kardiologi
Opfindelser fra USA
Kunstigt organ

Et kunstigt organ er en menneskeskabt mekanisk eller -vævs teknologi, som er implanteret eller integreret i et menneske – eller med levende væv - for at erstatte et naturligt organ, for at kopiere eller forstærke bestemte funktioner. Den udskiftede funktion behøver ikke at være livsnødvendig, men det er den ofte. For eksempel kan udskiftning af knogle og led, såsom dem, der findes i hofteudskiftninger. De betragtes også som kunstige organer.

Referencer 

Anatomi
Dan Fogler

Daniel Kevin "Dan" Fogler (født 20. oktober 1976 i Brooklyn i New York) er en amerikansk skuespiller og komiker.

Filmografi 
 2022 - Dumbledores Hemmeligheder
 2018 - Grindelwalds forbrydelser
 2016 - Fantastiske skabninger og hvor de findes
 2011 - Milo på Mars
 2011 - Take Me Home Tonight
 2009 - Love Happens
 2009 - Taking Woodstock
 2009 - Fanboys
 2008 - Kung Fu Panda
 2008 - Horton og støvfolket hvem
 2007 - Balls of Fury
 2007 - Good Luck Chuck
 2006 - School for Soundrels

Eksterne henvisninger 

 

Skuespillere fra New York
Ciprian Tudosă

Ciprian Tudosă (født 31. maj 1997) er en rumænsk roer.

Han repræsenterede Rumænien under sommer-OL 2020 i Tokyo, hvor han vandt sølv i toer uden styrmand.

Referencer

Eksterne henvisninger 
 

Roere fra Rumænien
Olympiske medaljevindere i roning
Olympiske sølvmedaljevindere fra Rumænien
Medaljevindere ved sommer-OL 2020
Liste over Sandra Ohs priser og nomineringer

Det følgende er en liste over priser og nomineringer modtaget af den canadisk-amerikanske skuespiller og producer Sandra Oh. Blandt hendes anerkendelser, har hun modtaget to Golden Globe Awards og fire Screen Actors Guild Awards, samt 12 Primetime Emmy Award-nomineringer.

Større priser

British Academy Television Awards

Critics' Choice Awards

Golden Globe Awards

Primetime Emmy Awards

Screen Actors Guild Awards

Andre priser

Boston Society of Film Critics Awards

CableACE Awards

Dorian Awards

Festival International de Programmes Audiovisuels

Gemini Awards

Genie Awards

Gold Derby Awards

Governor General's Performing Arts Awards

Gracie Awards

Hollywood Reel Independent Film Festival

Monte-Carlo TV Festival

MTV Movie & TV Awards

NAACP Image Awards

People's Choice Awards

Phoenix Film Critics Society Awards

Satellite Awards

Saturn Awards

Television Critics Association Awards

Referencer 

Sandra Ohs priser og nomineringer
Division 1 Féminine 2021-22

Division 1 Féminine 2021-22 sæsonen var den 48. udgave, siden ligaens etablering. Sæsonen startede den 27. august 2021 og sluttede den 4. juni 2022.
Paris Saint-Germain er forsvarende mestre, de vandt titlen for første gang i 2020-21 sæsonen.

Olympique Lyonnais Féminin vandt deres 15. franske mesterskab, efter en 1–0 sejr over rivalerne fra Paris Saint-Germain, den 29. maj 2022.

Resultater

Oversigt

Sæsonstatistik

Topscorere 
.

Flest assists

Flest clean sheets 
.

Referencer 

Division 1 Féminine
Fodboldsæson 2021-22
Stefan Seidler

Stefan Seidler (født 1979 i Flensborg) er en dansk-tysk politiker i Sydslesvigsk Vælgerforening, SSW. Ved det tyske valg til Forbundsdagen i september 2021 blev han valgt ind som den første repræsentant for SSW i Forbundsdagen siden 1949.

Baggrund 
Seidler har en mor fra Åbenrå der var lærer på Gustav Johannsen-Skolen i Flensborg. Hans far stammer fra Flensborg og var sælger i en tømmerhandel.
Stefan Seidler gik i Oksevejens Skole og havde interesse for fodbold og badminton. I 1996 tog han realeksamen fra Gustav Johannsen-Skolen, og han blev student i 2000 fra Duborg-Skolen. Herefter var Seidler i militærnægter-tjeneste på Flensborghus. Han flyttede til Danmark i 2001 for at studere statskundskab på Aarhus Universitet og blev kandidat i 2007.

Seidler fik efter sin uddannelse job som program manager for EU's dansk-tyske INTERREG-program. Senere blev han chefkonsulet for Region Syddanmark. I 2014 begyndte han at arbejde som Slesvig-Holstens koordinator for det dansk-tyske samarbejde.

Under sit studie i Aarhus mødte han sin fremtidige kone, Marianne Madsen, der er gymnasielærer i Vejles Rosborg Gymnasium og HF. De to blev gift i 2009 i Helligåndskirken i Flensborg og de har to døtre.

Politiske karriere 
I 1995 byggede Seidler SSV-Ungdom (SSW-U) op igen og blev dets landsformand i 1998. Han var SSW-U's næstformand i Flensborg, kandidat til landdags- og kommunalvalg og byrådsmedlem.

Under sit studie i Aarhus blev han medlem af Det Radikale Venstre og var næstformand i Radikal Ungdom. Seidler var kandidat til Europaparlamentsvalget 2004 for det Radikale Venstre, og modtog 320 stemmer.
I 2007 var både han og hans kone opstilled til Folketingsvalget 2007. Han modtog 169 personlige stemmer i Sydjyllands Storkreds.

Han var SSW's spidskandidat til Forbundsdagsvalget 2021 og blev valgt til Forbundsdagen i Berlin som repræsentant for det dansk-frisiske parti SSW.

Henvisninger 

Politikere fra Tyskland
Politikere fra SSW
Politikere fra Det Radikale Venstre
Danske sydslesvigere
Motorværn

Et motorværn (også kaldet et termorelæ) er en type sikring, der ofte består af bimetal, som ved en overstrøm slår fra. Funktionen opnås ved at strømmen løber igennem eller langs med et bimetal; ved opvarmningen bukker metalet grundet forskellige udvidelseskoefficienter i de to metaler. Det er oftest muligt at justere niveauet ved hjælp af en skrue eller lille arm der er forbundet til en fjeder i relæet.

Elektrisk sikkerhed
Elektromekaniske komponenter
Grace Prendergast

Grace Prendergast (født 30. juni 1992) er en newzealandsk roer.

Hun repræsenterede New Zealand under sommer-OL 2016 i Rio de Janeiro, hvor hun blev nummer 4 i otter.

Under sommer-OL 2020 i Tokyo som blev arrangert i 2021, vandt hun guld i toer uden styrmand og sølv i otter.

Referencer

Eksterne henvisninger 
 

Roere fra New Zealand
Olympiske medaljevindere i roning
Olympiske mestre fra New Zealand
Olympiske sølvmedaljevindere fra New Zealand
Medaljevindere ved sommer-OL 2020